
VENDIM
Nr. 621, datë 28.9.2022

PËR DISA NDRYSHIME DHE SHTESA NË VENDIMIN NR.187, DATË 8.3.2017, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE CIVILË/NËPUNËSVE, ZËVENDËSMINISTRIT DHE NËPUNËSVE TË KABINETEVE NË DISA INSTITUCIONE TË ADMINISTRATËS PUBLIKE”, TË NDRYSHUAR

Në mbështetje të nenit 100 të Kushtetutës, të pikës 2, të nenit 4, të  ligjit nr.10405, datë 24.3.2011, “Për kompetencat për caktimin e pagave dhe të shpërblimeve”, të pikës 2, të nenit 7, të ligjit nr.152/2013, “Për nëpunësin civil”, të ndryshuar, dhe të ligjit nr.9584, datë 17.7.2006, “Për pagat, strukturat dhe shpërblimet e institucioneve të pavarura kushtetuese dhe institucioneve të tjera të pavarura, të krijuara me ligj”, të ndryshuar, me propozimin e Kryeministrit, Këshilli i Ministrave

VENDOSI:

I. Në vendimin nr.187, datë 8.3.2017, të Këshillit të Ministrave, të ndryshuar, bëhen këto ndryshime dhe shtesa:
 1. Në pikën 1/3 bëhen shtesat dhe ndryshimet e mëposhtme: 
a) Në shkronjën “a”: 
i.  Shtohet emërtesa “Instituti i Shëndetit Publik”;
ii. Shfuqizohet emërtesa “Drejtoria e Përgjithshme e Metrologjisë dhe Kalibrimit”. 
b) Në shkronjën “b” shtohet emërtesa “Drejtoria e Përgjithshme e Metrologjisë”.  
2. Pika 4/2 ndryshohet, si më poshtë vijon:
 “4/2. Në Kryeministri: 
a) në masën 26 000 (njëzet e gjashtë mijë) lekë në muaj për nëpunësit në pozicionet:
i. “Drejtor departamenti” dhe “Drejtor njësie”, në departamentin përgjegjës për çështjet rregullatore dhe përputhshmërinë dhe departamentin përgjegjës për politikat dhe mirëqeverisjen;
ii. “Drejtor drejtorie”, në departamentin përgjegjës për politikat dhe mirëqeverisjen;
b) në masën 20 000 (njëzet mijë) lekë në muaj për nëpunësit në pozicionet “Jurist” dhe “Koordinator”, në njësitë përgjegjëse për aktet rregullatore të Këshillit të Ministrave, programimin e akteve rregullatore dhe RIA, si dhe njësinë përgjegjëse për koordinimin e nismave prioritare dhe të Acquis, në departamentin përgjegjës për çështjet rregullatore dhe përputhshmërinë;
c) në masën 15 000 (pesëmbëdhjetë mijë) lekë në muaj për nëpunësit në pozicionet “Koordinator”, “Përgjegjës sektori” dhe “Specialist” në  departamentin përgjegjës për politikat dhe mirëqeverisjen;
ç)  në masën 10 000 (dhjetë mijë) lekë në muaj për nëpunësit në pozicionet:
i. “Drejtor departamenti”, në departamentin përgjegjës për administrimin;
ii. “Drejtor njësie”, në njësinë përgjegjëse për buxhetin dhe administrimin;
iii. “Koordinator”, në njësinë e menaxhimit pranë Sekretarit të Përgjithshëm; 
iv. “Drejtor drejtorie” dhe “Koordinator” në drejtorinë përgjegjëse për koordinimin teknik, në  departamentin përgjegjës për çështjet rregullatore dhe përputhshmërinë;
v. “Përgjegjës sektori” dhe “Specialist”, në departamentin përgjegjës për çështjet rregullatore dhe përputhshmërinë.”.
3. Pika 4/3 ndryshohet, si më poshtë vijon: 
“4/3. Në Inspektoratin e Lartë të Deklarimit dhe Kontrollit të Pasurive dhe Konfliktit të Interesave, nëpunësi në pozicionin “Sekretar i Përgjithshëm”, në masën 15 000 (pesëmbëdhjetë mijë) lekë në muaj, dhe nëpunësit në pozicionet “Inspektor i Lartë” dhe “Ndihmësinspektor i Lartë”, në masën  25 000 (njëzet e pesë mijë) lekë në muaj.”. 
4. Pika 4/12 ndryshohet, si më poshtë vijon: 
 “4/12. Në ministrinë përgjegjëse për financat:
a) në masën 20 000 (njëzet mijë) lekë në muaj, për nëpunësin në pozicionin “Sekretar i Përgjithshëm”;
b) në masën 26 000 (njëzet e gjashtë mijë) lekë në muaj, për nëpunësit në pozicionet “Drejtor i përgjithshëm”, në Drejtorinë e Përgjithshme të Buxhetit, në drejtorinë e përgjithshme, përgjegjëse për çështjet e makroekonomisë, në drejtorinë e përgjithshme, përgjegjëse për politikat fiskale, dhe në drejtorinë e përgjithshme, përgjegjëse për borxhin; 
c) në masën 26 000 (njëzet e gjashtë mijë) lekë në muaj, për nëpunësit në pozicionet “Drejtor drejtorie” në njësitë përgjegjëse për planifikimin dhe monitorimin e buxhetit qendror dhe vendor të Drejtorisë së Përgjithshme të Buxhetit, në drejtorinë e përgjithshme, përgjegjëse për çështjet e makroekonomisë, në drejtorinë e përgjithshme, përgjegjëse për politikat fiskale, në drejtorinë e përgjithshme, përgjegjëse për borxhin, dhe në drejtorinë përgjegjëse për programimin, standardizimin dhe harmonizimin e kuadrit rregullator;
ç) në masën 15 000 (pesëmbëdhjetë mijë) lekë në muaj për nëpunësit në pozicionet: 
i. “Koordinator”, “Përgjegjës sektori” dhe “Specialist” në njësitë përgjegjëse për planifikimin dhe monitorimin e buxhetit qendror dhe vendor të Drejtorisë së Përgjithshme të Buxhetit;
ii. “Përgjegjës sektori” dhe “Specialist” në drejtorinë e përgjithshme, përgjegjëse për çështjet e makroekonomisë, në drejtorinë e përgjithshme, përgjegjëse borxhin, në drejtorinë e përgjithshme, përgjegjëse për politikat fiskale, dhe në drejtorinë përgjegjëse për programimin, standardizimin dhe harmonizimin e kuadrit rregullator;
d) në masën 10 000 (dhjetë mijë) lekë në muaj për nëpunësit dhe funksionarët në pozicionet “Drejtor i kabinetit të ministrit”, “Këshilltar”, “Drejtor i Përgjithshëm”, “Drejtor drejtorie”, “Përgjegjës sektori” dhe “Specialist”, në njësitë e tjera teknike të përmbajtjes.”. 
5. Pika 4/13 ndryshohet, si më poshtë vijon: 
 “4/13. Në Ministrinë e Drejtësisë: 
a)  në masën 20 000 (njëzet mijë) lekë në muaj, për nëpunësin në pozicionin “Sekretar i Përgjithshëm”;
b) në masën 26 000 (njëzet e gjashtë mijë) lekë në muaj, për nëpunësin në pozicionin “Drejtor i Përgjithshëm”, në drejtorinë e përgjithshme, përgjegjëse për kodifikimin dhe harmonizimin e legjislacionit, dhe për nëpunësit në pozicionet “Drejtor drejtorie”, në drejtorinë e përgjithshme, përgjegjëse për kodifikimin dhe harmonizimin e legjislacionit;
c) në masën 15 000 (pesëmbëdhjetë mijë) lekë në muaj, për nëpunësit në pozicionet “Përgjegjës sektori”, “Koordinator” dhe “Specialist”, në drejtorinë e përgjithshme, përgjegjëse për kodifikimin dhe harmonizimin e legjislacionit.”.
6. Pika 4/15 ndryshohet, si më poshtë vijon:
 “4/15. Në Departamentin e Administratës Publike: 
a) në masën 20 000 (njëzet mijë) lekë në muaj, për nëpunësin në pozicionin “Drejtor departamenti”;
b) në masën 26 000 (njëzet e gjashtë mijë) lekë në muaj, për nëpunësit në pozicionet “Drejtor njësie” dhe “Drejtor drejtorie” të njësive teknike të përmbajtjes;
c) në masën 15 000 (pesëmbëdhetë mijë) lekë në muaj, për nëpunësit në pozicionet “Përgjegjës sektori”, “Koordinator” dhe “Specialist” të njësive teknike të përmbajtjes.”.  
 7. Pas pikës 4/21shtohet pika 4/22, me këtë përmbajtje: 
[bookmark: _GoBack]“4/22. Në Agjencinë Shtetërore të Programimit Strategjik dhe Koordinimit të Ndihmës, nëpunësit në pozicionet “drejtor i përgjithshëm”, “Drejtor drejtorie”, “Koordinator”, “Analist”, “Përgjegjës sektori” dhe “Specialist” në drejtoritë dhe sektorët teknikë të përmbajtjes, në masën 10 000 (dhjetë mijë) lekë në muaj.”.  

8. Pas pikës 9/17 shtohet pika 9/18, me këtë përmbajtje:
 “9/18. Kategoritë e pagave dhe shtesat për kushte pune të nëpunësve pa tituj akademikë në pozicionet e punës “specialist” deri në “Titullar i institucionit” në Institutin e Shëndetit Publik, janë sipas lidhjes nr.6/18, që i bashkëlidhet këtij vendimi dhe është pjesë përbërëse e tij.”.
9. Lidhja nr.1 zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij. 
10. Në lidhjen nr.3 bëhen ndryshimet dhe shtesat e mëposhtme:
a)  Rreshti i tretë ndryshohet, si më poshtë vijon: 

	Ministria e Drejtësisë
	Koordinator në drejtorinë e përgjithshme, përgjegjëse për kodifikimin dhe harmonizimin e legjislacionit
	III-a/1
	
	



b) Në fund të lidhjes shtohet rreshti, me këtë përmbajtje: 

	Ministria përgjegjëse për financat
	Koordinator në njësitë përgjegjëse për planifikimin dhe monitorimin e buxhetit qendror dhe vendor të Drejtorisë së Përgjithshme të Buxhetit 

	III-a/1


  
11. Në lidhjen nr.3/2 bëhen shtesat e mëposhtme:
a) Pas rreshtit të dytë shtohet rreshti, me këtë përmbajtje: 

	Drejtor njësie. 
	II-a
	1



Pas rreshtit të katërt shtohet rreshti, me këtë përmbajtje:
 
	Koordinator në njësitë teknike të përmbajtjes
	III-a/1
	1



12. Në lidhjen nr.5/6, pas emërtesës “Përgjegjës sektori në njësitë mbështetëse” shtohet emërtesa “Koordinator”. 
13. Në lidhjen nr.6, pas emërtesës “Përgjegjës departamenti në Autoritetin e Sigurisë Hekurudhore” shtohet emërtesa “Menaxher cilësie në Drejtorinë e Përgjithshme të Akreditimit”. 
14. Në lidhjen nr.7, emërtesa “Menaxher cilësie në drejtorinë e Përgjithshme të Akreditimit”, shfuqizohet.
15.  Pjesët I dhe III, të lidhjes nr.7/1, zëvendësohen me pjesët I dhe III, që i bashkëlidhen këtij vendimi dhe janë pjesë përbërëse të tij. 
16. Lidhja nr.7/3 zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.
17.  Lidhja nr.8/2  zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.
18. Në lidhjen nr.9, pas emërtesës “Specialist në institucionet rajonale” shtohet emërtesa “Specialist në zyrat vendore të punësimit”.
II. Pika 2.2; në pikën 3, fjalët “... kolona 3 e lidhjes nr.6, ...”; në pikën 6, fjalët “... të lidhjes nr. 6”; në pikën 7, fjalët “... lidhjes nr.6, ...”; pika 12/4 dhe lidhja nr.6, të vendimit nr.555, datë 11.8.2011, të Këshillit të Ministrave, “Për miratimin e strukturës dhe të niveleve të pagave të punonjësve të personelit mjekësor, të punonjësve të tjerë me arsim të lartë dhe të punonjësve të personelit teknik të shkencave mjekësore, në sistemin e ministrisë përgjegjëse për shëndetësinë, në Njësinë Mjekësore Ushtarake pranë Siptalit Universitar të Traumës, në strukturat e tjera të Forcave të Armatosura dhe në institucionet e ekzekutimit të vendimeve penale dhe spitalin përkatës”, të ndryshuar, shfuqizohen. 
[bookmark: _Hlk35857949]III. Efektet, që rrjedhin nga zbatimi i këtij vendimi, për vitin 2022, përballohen nga fondet e lira si pasojë e vakancave në strukturat e institucioneve, si dhe nga fondet e miratuara me aktin normativ nr.12, datë 29.7.2022, të Këshillit të Ministrave, “Për disa ndryshime dhe shtesa në ligjin nr.115/2021, “Për buxhetin e vitit 2022”, të ndryshuar”, në kuadër të paketës së rezistencës sociale ndaj pasojave të krizës dhe i shtrin efektet financiare:
a) për përcaktimin në pikën 12, të ndarjes I, të këtij vendimi, dhe riklasifikimin e Drejtorisë së Përgjithshme të Metrologjisë nga momenti i transferimit, emërimit apo lirimit të nëpunësve;
b) për të gjitha parashikimet e tjera nga data 1 shtator 2022. 
Ky vendim hyn në fuqi pas botimit në Fletoren Zyrtare.  

KRYEMINISTËR 
Edi Rama

Lidhja nr. 1

Struktura e pagave për nëpunësit civilë/nëpunësit në të gjitha institucionet pjesë e fushës së veprimit të këtij vendimi 

	
	
	PAGA MUJORE

	KLASA
	KATEGORITË
	PAGA INDIVIDUALE
(PAGA BAZË)
	SHTESA E POZICIONIT

	
	1
	2
	3
	4
	5

	
	
	Paga e grupit
(PG) lekë
	Shtesa vjetore për vjetërsi
(SHV), në përqindje
	Shtesa për Kualifikim
(SHK)
lekë
	Shtesa për Pozicion
(SHP) lekë

	
I
	I-a
	
	2%
	
	150.500


	
	I-b
	
	2%
	
	138.700


	
II
	II-a
	
	2%
	

	126.300


	
	II-b
	
	2%
	
	107.000

	

III
	III-a
	
	2%
	0
	86.500


	
	III-a/1
	
	2%
	0
	74.800

	
	III-b
	
	2%
	0
	65.200

	

IV
	IV-a
	
	2%
	0
	52.000


	
	IV-b
	
	2%

	
0
	40.600

	
	IV-c
	
	2%
	0
	31.500






Lidhja nr. 6/18

Kategoritë e pagave dhe shtesat për kushte pune të nëpunësve  pa tituj akademikë në pozicionet e punës “specialist” deri në “Titullar i institucionit” në Institutin e Shëndetit Publik

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS
PAGA E GRUPIT
	SHTESË PËR KUSHTE PUNE

	Titullar insititucioni 
	II-a
	1
	10.000

	Zëvendëstitullar ekonomik. 
Drejtor i drejtorisë së shërbimeve mbështetëse.  
	III-a
	1
	0

	Drejtor i Drejtorisë së Mbrojtjes nga Rrezatimet. 
	III-a
	1
	15.000

	Përgjegjës sektori në njësitë e tjera të përmbajtjes pa tituj e grada. 
	III-a/1
	1
	0

	Përgjegjës sektori në Drejtorinë e Mbrojtjes nga Rrezatimet.
	III-a/1
	1
	15.000

	Përgjegjës sektori mbështetës. 
	III-b
	1
	0

	Specialist në njësitë e përmbajtjes pa tituj e grada. 
	III-b
	1 ose 2 
	0

	Specialist në Drejtorinë e Mbrojtjes nga Rrezatimet.
	III-b
	1 ose 2
	15.000

	Specialist në sektorët mbështetës. 
	IV-b
	1 ose 2 ose 3
	0




I- Për Teatrin Kombëtar

	 Nr
	Pozicioni
	Paga (lekë)

	1
	Regjisor.
Aktor i parë.
	90.600

	2
	Asistent regjisor.
Aktor i dytë.
	81.300

	3
	Skenograf i kategorisë së parë. 
	68.500

	4
	Aktor i tretë.
	66.500

	5
	Skenograf i kategorisë së dytë. 
	56.700




III- Për trupën artistike të Teatrit të Kukullave, në Qendrën Kombëtare të Kulturës për Fëmijë, Teatrin Kombëtar të Komedisë dhe Cirkun Kombëtar

	Nr
	Pozicioni
	Paga (lekë)

	1
	Dirigjent. 
Regjisor.
Drejtues artistik. 
	81.300

	2
	Skenograf i kategorisë së parë.
Mjeshtër i studios së cirkut. 
Mjeshtër profili i numrave të cirkut.
Aktor i parë.
Akrobat i kategorisë së parë. 
	68.500

	3
	Aktor i dytë.
Skenograf i kategorisë së dytë.
Akrobat i kategorisë së dytë.  
	56.700




Lidhja nr. 7/3

Nivelet e pagave të punonjësve të trupës artistike në Qendrën e Kulturës, Medias dhe Botimeve të Mbrojtjes dhe trupën artistike në Batalionin e Mbështetjes së Shtabit të Përgjithshëm të Forcave të Armatosura

	Nr
	Pozicioni
	Paga (lekë)

	1
	Udhëheqës Artistik.
	90.600

	2
	Dirigjent. 
Regjisor.
	81.300

	3
	Instrumentist.
Vokalist.
	68.500



Lidhja nr. 8/2

Pagat dhe shtesat mbi pagë për pozicionet e punës në Sektorin e Helikopterëve të Repartit Special Renea

	POZICIONI
	VLERA E PAGËS (LEKË)
	SHTESA PËR KUSHTE PUNE (LEKË)

	Shef i sektorit. 
Pilot. 
Teknik fluturues.  
	80.900
	40.000 




3

